**МОТИВИ**

**по чл. 232, ал. 10 от Закона за обществените поръчки (ЗОП) относно констатациите от окончателното становище за осъществения контрол на Агенцията по обществени поръчки (АОП).**

Относно: Становище на 2-ри етап номер КСИ-73/11.05.2020 г. на Агенция по обществени поръчки във връзка с избраната за контрол на 18.03.2020 г. процедура на Национален институт по метеорология и хидрология с предмет „Доставка, монтаж и въвеждане в експлоатация на компютърна техника за високоскоростни математически изчисления в областта на метеорологията и хидрологията с плаваща запетая състояща се от клъстерна система (и допълващо оборудване)“, регистрирана в ССИ с идентификационен номер ИН 20200316-01509-0057 представяме следните мотиви:

1. В т. 3 на поле ІІІ.1.3) от Обявлението за обществена поръчка е записано, че условието участникът да разполага със сервизна база се доказва с декларация, „придружена с копие от документ, от който е видно, че участникът разполага със сервизната база“. За доказване на зададения критерий за подбор са изпълнени изискванията на чл. 64, ал. 1, т. 9 от ЗОП.

2. В т. 4 на поле ІІІ.1.3) от Обявлението за обществена поръчка е записано, участникът следва да разполага с квалифицирани специалисти за монтиране и поддържане на предлаганата от него апаратура. За доказване на поставеното изискване се представя „списък на персонала, в който е посочена професионална компетентност на лицата, който ще изпълнява поръчката, и/или на членовете на ръководния състав. Съгласно чл. 64, ал. 1, т. 6 ЗОП, Възложителят е изпълнил изискванията за доказване на зададения критерий за подбор.